钦定古今图书集成/明伦汇编/氏族典/第579卷 > 《凌迪知万姓统谱》 > 耶律欲稳
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律欲稳

按《辽史耶律欲稳传》：“欲稳字辖剌干，突吕不部人。祖
台押，遥辇时为北边拽剌。简献皇后与诸子之罹难
也，尝倚之以免。太祖思其功不忘，又多欲稳严重，有
济世志，乃命典司近部，以遏诸族窥觊之想。欲稳既
见器重，益感奋思报。太祖始置宫分以自卫，欲稳率
门客，首附宫籍，帝益嘉其忠，诏以台押配享庙廷。及”
平刺葛等乱，以功迁奚迭刺部夷离堇，从征渤海有
功。天显初，卒。后诸帝以太祖之与欲稳也为故，往往
取其子孙为友，宫分中称“八房”，皆其后也。弟霞里，终
奚六部秃里。